ᱚᱱᱚᱬᱦᱮᱸ

ᱚᱱᱚᱬᱦᱮᱸ ( ᱤᱝᱞᱤᱥ ᱛᱮ Poetry) ᱫᱚ ᱥᱟᱶᱦᱮᱫ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱡᱟᱦᱟᱸ ᱨᱮ ᱪᱚᱨᱚᱠ (aesthetic) ᱪᱷᱟᱸᱫᱟ (rhythmic) ᱮᱢᱟᱱ ᱧᱮᱞᱚᱜ-ᱟ ᱾ ᱤᱝᱞᱤᱥ ᱨᱮᱭᱟᱜ ᱯᱚᱭᱮᱴᱨᱤ ᱟᱹᱲᱟᱹ ᱫᱚ ᱜᱨᱤᱠ ᱟᱹᱲᱟᱹ (poiesis) ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱛ ᱫᱚ ᱵᱮᱱᱟᱣ ᱵᱩᱡᱷᱟᱹᱣᱜ-ᱟ ᱾  ᱚᱱᱚᱬᱦᱮᱸ ᱠᱚᱫᱚ ᱯᱨᱚᱛᱤᱠ ᱫᱷᱚᱨᱚᱢ ᱨᱮᱭᱟᱜ, ᱱᱟᱯᱟᱭ ᱟᱸᱡᱚᱢᱚᱜᱼᱟ ᱟᱨ ᱪᱷᱟᱸᱫᱟ ᱛᱟᱦᱮᱸᱱ ᱞᱟᱹᱠᱛᱤ ᱾

ᱱᱟᱜᱟᱢ ᱚᱞᱚᱜ ᱢᱟᱬᱟᱝ ᱠᱷᱚᱱᱟᱜ ᱥᱟᱶᱦᱮᱫ ᱨᱮᱭᱟᱜ ᱫᱚ ᱟᱹᱰᱤ ᱡᱤᱞᱤᱧ ᱱᱟᱜᱟᱢ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱟᱯᱷᱨᱤᱠᱟ ᱨᱮᱭᱟᱜ ᱥᱤᱠᱟᱨ ᱚᱱᱚᱬᱦᱮᱸ ᱟᱨ ᱞᱤᱞ (Nile) ᱥᱚᱥᱱᱚᱜ ᱨᱮ , ᱱᱟᱭᱡᱚᱨ (Niger) ᱟᱨ ᱵᱷᱚᱞᱴᱟ ᱜᱟᱰᱟ ᱟᱲᱮ ᱨᱮ ᱟᱸᱡᱚᱢᱚᱜ ᱠᱟᱱ ᱛᱟᱦᱮᱸᱫ ᱾ Oral Literature in Africa, Ruth Finnegan, Open Book Publishers, 2012 ᱯᱤᱨᱟᱢᱤᱰ ᱠᱷᱚᱫᱟ ᱨᱮ (Pyramid Texts) ᱟᱯᱷᱨᱤᱠᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱚᱱᱚᱬᱦᱮᱸ ᱧᱮᱞᱚᱜ-ᱟ ᱡᱟᱦᱟᱸ ᱫᱚ ᱠᱷᱨᱤᱥᱴᱚ ᱯᱩᱨᱵᱚ ᱒᱕᱐᱐ ᱥᱟᱞ ᱨᱮ ᱚᱞ ᱞᱮᱱᱟ ᱾ ᱚᱱᱟ ᱠᱷᱚᱱᱟᱜ ᱮᱯᱤᱠ ᱚᱯ ᱥᱚᱱᱰᱟᱭᱮᱴ (Epic of Sundiata) ᱧᱩᱛᱩᱢᱟᱱᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱜᱨᱤᱭᱚᱴ (griot) ᱨᱟᱡᱽ ᱥᱚᱵᱷᱟ ᱚᱱᱚᱬᱦᱮᱸ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮᱱᱟᱜ ᱚᱱᱚᱬᱦᱮᱸ ᱠᱷᱚᱱ ᱧᱩᱛᱩᱢᱟᱱᱟᱜ ᱠᱚᱫᱚ ᱦᱩᱭᱩᱜ ᱠᱟᱱᱟ ᱥᱩᱢᱮᱨᱤᱭᱟᱱ ᱯᱟᱹᱨᱥᱤ ᱨᱮᱭᱟᱜ (Sumerian|) ᱮᱯᱤᱠ ᱠᱟᱹᱦᱱᱤ, ᱮᱯᱤᱠ ᱚᱯ ᱜᱤᱞᱜᱚᱢᱮᱥ (Epic of Gilgamesh) ᱮᱢᱟᱱ ᱾ ᱭᱩᱨᱮᱥᱤᱭᱟ ᱢᱟᱦᱟᱫᱮᱥ (Eurasia) ᱨᱮ ᱦᱚᱲ ᱥᱮᱨᱮᱧ ᱠᱷᱚᱱᱟᱜ ᱚᱱᱚᱬᱦᱮᱸ ᱮᱦᱚᱵ ᱞᱮᱱᱟ ᱾ ᱛᱤᱱᱟᱹᱜ ᱜᱟᱱ ᱢᱟᱨᱮ ᱚᱱᱚᱬᱦᱮᱸ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱪᱤᱱ ᱯᱟᱹᱨᱥᱤ ᱨᱮᱭᱟᱜ ᱠᱞᱟᱥᱤᱠ ᱚᱯ ᱯᱚᱭᱮᱴᱨᱤ (Shijing); ᱥᱚᱸᱥᱠᱨᱩᱛ ᱯᱟᱹᱨᱥᱤ ᱨᱮᱭᱟᱜ ᱵᱮᱫᱚ (Sanskrit :en:Vedas), ᱡᱚᱨᱚᱥᱴᱤᱭᱟᱱᱟᱜᱟ ᱜᱚᱛᱷᱚᱥ (Zoroastrian Gathas), ᱦᱚᱢᱚᱨᱟᱜ (Homer) ᱤᱞᱤᱭᱟᱰ (Iliad) ᱟᱨ ᱚᱰᱤᱥᱮ (Odyssey) ᱮᱢᱟᱱ । ᱢᱟᱨᱮ ᱜᱨᱤᱠ ᱨᱮ ᱟᱨᱤᱥᱴᱚᱴᱚᱞᱟᱜ (Aristotle) ᱯᱚᱭᱮᱴᱨᱤᱠ ᱰᱨᱟᱢᱟ ᱨᱮ ᱥᱮᱨᱮᱧ ᱟᱨ ᱵᱷᱚᱲᱚᱠ ᱥᱮᱨᱮᱧ ᱨᱮ ᱚᱱᱚᱬᱦᱮᱸ ᱵᱮᱵᱷᱟᱨ ᱞᱮᱱᱟ ᱾ ᱛᱟᱭᱚᱢ ᱛᱮ ᱚᱱᱚᱬᱦᱮᱸ ᱨᱮ ᱪᱷᱟᱸᱫᱟ, ᱫᱷᱟᱹᱲ ᱮᱢᱟᱱ ᱪᱮᱛᱟᱱ ᱨᱮ ᱡᱩᱨ ᱮᱢ ᱮᱱᱟ ᱾ 

ᱚᱱᱚᱬᱦᱮᱸ ᱨᱮ ᱟᱹᱲᱟᱹ ᱠᱚᱫᱚ ᱢᱤᱫ ᱵᱷᱮᱜᱟᱨ ᱵᱷᱟᱵᱽ ᱛᱮᱠᱚ ᱥᱟᱡᱟᱣ ᱠᱚᱜ-ᱟ ᱡᱮᱢᱚᱱ ᱢᱤᱫ ᱵᱷᱮᱜᱟᱨ ᱢᱮᱱᱮᱛ ᱵᱟᱝᱢᱟ ᱵᱷᱟᱵᱽ ᱯᱮᱨᱮᱡ ᱢᱮᱱᱮᱛ ᱨᱟᱠᱟᱵ-ᱟ ᱾ ᱛᱟᱭᱚᱢ ᱛᱮ ᱨᱟᱦᱟ ᱨᱮᱭᱟᱜ ᱢᱤᱱᱤᱫ (assonance) ᱚᱱᱩᱯᱨᱟᱥ (alliteration), ᱥᱟᱰᱮ ᱠᱩᱫᱟᱣ (onomatopoeia) ᱟᱨ ᱢᱤᱫ ᱛᱟᱲ ᱨᱮ (rhythm) ᱧᱩᱨᱩᱜ ᱠᱟᱱ ᱚᱱᱚᱬᱦᱮᱸ ᱚᱞ ᱮᱱᱟ ᱾ ᱯᱨᱚᱛᱤᱠ, ᱵᱷᱚᱲᱚᱠ ᱮᱢᱟᱱ ᱚᱱᱚᱬᱦᱮᱸ ᱨᱮ ᱵᱮᱵᱷᱟᱨ ᱞᱮᱠᱷᱟᱱ ᱮᱴᱟᱜ ᱢᱮᱱᱮᱛ ᱚᱰᱚᱠᱚᱜ-ᱟ ᱾ ᱚᱱᱠᱟ ᱜᱮ ᱨᱩᱯᱚᱠ (metaphor), ᱩᱯᱚᱢᱟ (simile) ᱟᱨ ᱚᱲᱚᱝᱠᱟᱨ ᱵᱟᱝᱢᱟ ᱥᱟᱡᱽ ᱵᱮᱵᱷᱟᱨ ᱞᱮᱠᱷᱟᱱ ᱚᱱᱚᱬᱦᱮᱸ ᱪᱚᱨᱚᱠᱚᱜ-ᱟ ᱾  

ᱡᱚᱛᱚ ᱠᱷᱚᱱᱟᱜ ᱢᱟᱨᱮ ᱚᱱᱚᱬᱦᱮᱸ (epic poem) ᱮᱯᱤᱠ ᱚᱯ ᱜᱤᱞᱜᱟᱢᱮᱥ (Epic of Gilgamesh) ᱫᱚ ᱠᱷᱨᱤᱥᱴᱚ ᱯᱩᱨᱵᱚ ᱓᱐᱐᱐ ᱥᱮᱨᱢᱟ ᱢᱟᱨᱮᱭᱟᱜ ᱡᱟᱦᱟᱸ ᱫᱚ ᱢᱮᱥᱚᱯᱚᱴᱟᱢᱤᱭᱟ ᱨᱮᱭᱟᱜ ᱥᱩᱢᱮᱨ ᱛᱷᱟᱱ ᱨᱮ ᱚᱞ ᱞᱮᱱᱟ ᱾ ᱱᱚᱣᱟ ᱫᱚ ᱱᱤᱛ ᱤᱨᱟᱠ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱚᱞ ᱦᱟᱥᱟ ᱴᱟᱵᱽᱞᱮᱴ ᱪᱮᱛᱟᱱ ᱨᱮ ᱛᱟᱭᱚᱢ ᱛᱮ ᱫᱚ ᱯᱟᱯᱤᱨᱚᱥ (papyrus) ᱨᱮ ᱚᱞ ᱞᱮᱱᱟ ᱾  ᱡᱤᱥᱩ ᱡᱟᱱᱟᱢᱚᱜ ᱨᱮᱭᱟᱜ ᱒᱐᱐᱐ ᱥᱮᱨᱢᱟ ᱢᱟᱬᱟᱝ ᱨᱮ ᱡᱚᱛᱚ ᱠᱷᱚᱱᱟᱜ ᱢᱟᱨᱮ ᱫᱩᱯᱩᱞᱟᱹᱲ ᱚᱱᱚᱬᱦᱮᱸ ᱚᱞ ᱞᱮᱱᱟ ᱾ ᱚᱱᱟ ᱨᱮ ᱚᱞ ᱢᱮᱱᱟᱜ-ᱟ ᱡᱮ ᱨᱟᱡᱟ ᱦᱤᱨᱚᱥ ᱜᱟᱢᱚᱥ ᱫᱮᱵᱤ ᱤᱱᱟᱱᱱᱟ ᱩᱨᱵᱚᱨᱚᱛᱟ ᱟᱨ ᱚᱭᱤᱥᱚᱨᱡᱚ ᱞᱟᱹᱜᱤᱫ ᱮ ᱵᱟᱯᱞᱟ ᱞᱮᱫᱮᱭᱟ (symbolically married) ᱟᱨ ᱟᱡ ᱥᱟᱶ ᱦᱚᱲᱢᱚ ᱥᱟᱹᱜᱟᱹᱭ ᱮ ᱡᱚᱲᱟᱣ ᱞᱮᱫ-ᱟ ᱾  ᱢᱤᱥᱚᱨ ᱫᱤᱥᱚᱢ ᱨᱮ ᱡᱤᱥᱩ ᱡᱟᱱᱟᱢᱚᱜ ᱨᱮᱭᱟᱜ ᱑᱘᱐᱐ ᱥᱟᱞ ᱢᱟᱬᱟᱝ ᱨᱮ ᱥᱴᱚᱨᱤ ᱚᱯ ᱥᱤᱱᱩᱦᱮ ᱧᱩᱛᱩᱢᱟᱱ ᱚᱱᱚᱬᱦᱮᱸ ᱚᱞ ᱞᱮᱱᱟ ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱟᱶᱦᱮᱫ